CELEX: 62009FN0105
Language: fi
Date: 2009-12-23 00:00:00
Title: Asia F-105/09: Kanne 23.12.2009 — Scheefer v. parlamentti

13.2.2010   
            
            
               FI
            
            
               Euroopan unionin virallinen lehti
            
            
               C 37/52
            
         Kanne 23.12.2009 — Scheefer v. parlamentti
   (Asia F-105/09)
   2010/C 37/82
   Oikeudenkäyntikieli: ranska
   
      Asianosaiset
   
   
      Kantaja: Scheefer (Luxemburg, Luxemburg) (edustaja: asianajaja R. Adam)
   
      Vastaaja: Euroopan parlamentti
   
      Oikeusriidan kohde ja kuvaus
   
   Vastaajan sellaisten päätösten kumoaminen, joilla on kieltäydytty luokittelemasta kantajan palvelusta väliaikaisena toimihenkilönä koskeva sopimus toistaiseksi voimassa olevaksi sopimukseksi muuhun henkilöstöön sovellettavien palvelussuhteen ehtojen 1 artiklan 8 kohdan mukaisesti. Lisäksi vahingonkorvausvaatimus kantajan kärsimän vahingon osalta.
   
      Vaatimukset
   
   
               —
            
            
               Parlamentin 12.2.2009 tekemä päätös on kumottava
            
         
               —
            
            
               parlamentin 12.10.2009 tekemä päätös on kumottava
            
         
               —
            
            
               alkuperäisen sopimuksen oikeudellinen luokittelu sekä sopimuksen päättymisajankohta, joksi on vahvistettu 31.3.2009, on kumottava
            
         
               —
            
            
               näin ollen kantajan palvelussuhde on luokiteltava toistaiseksi voimassa olevaksi palvelussuhteeksi
            
         
               —
            
            
               kantajalle on korvattava hänelle parlamentin toiminnasta aiheutunut vahinko
            
         
               —
            
            
               toissijaisesti ja mikäli kaikesta huolimatta virkamiestuomioistuin katsoo, että palvelussuhde on päättynyt, vaikka se katsottaisiinkin toistaiseksi voimassa olevaksi, on maksettava vahingonkorvausta sopimussuhteen laittoman purkamisen johdosta
            
         
               —
            
            
               vaihtoehtoisesti ja mikäli kaikesta huolimatta virkamiestuomioistuin katsoo, että palvelussuhdetta ei voida luokitella uudelleen, kantajalle on korvattava hänelle Euroopan parlamentin sääntöjenvastaisesta toiminnasta aiheutunut vahinko
            
         
               —
            
            
               kantajalle on varattava mahdollisuus turvautua kaikkiin muihin oikeuksiin, oikeussuojakeinoihin, kanneperusteisiin ja kanteisiin ja erityisesti mahdollisuus vaatia parlamentin tuomitsemista vahingonkorvaukseen aiheutuneesta vahingosta
            
         
               —
            
            
               parlamentti on velvoitettava korvaamaan oikeudenkäyntikulut.